***OŠ Ludvika Pliberška Maribor***

***Napoleon***

***Seminarska naloga pri predmetu Zgodovina***

***Maribor,***

***dne, 12.3.2008***

**1. KAZALO VSEBINE**

1. Kazalo…………………………………………………………………………………2
2. Povzetek……………………………………………………………………………….3
3. Uvod…………………………………………………………………………………...4
4. Prihod Napoleona……………………………………………………………………...6
5. Obdobje vladarja………………………………………………………………………7
	1. 5.1 Ilirske province………………………………………………………………………...8
6. Osvajanja………………………………………………………………………………9
7. Konec…………………………………………………………………………………10
8. Literatura……………………………………………………………………………...11

**2. POVZETEK**

Za prvih 15 let 19. stoletja so najpomembnejši vojaški pohodi francoskega cesarja Napoleona I. Eden najsijajnejših vojskovodij v zgodovini je javno pozornost prvič pritegnil leta 1793, ko je poveljeval napadu na britansko ladjevje, ki je zasedlo francosko pristanišče Toulon. Začel se je njegov vzpon, ki je doživel vrhunec leta 1804, ko se okrona za francoskega cesarja, Njegovo obdobje zatona se prične s prezgodnjo zimo in porazom v Rusiji leta 1812, dokončno pa se konča po bitki pri Waterlooju leta 1815. Leta 1821 je za vedno odšel v zgodovino.

**3. UVOD**

Po smrti sončnega kralja (Ludvik XIV.) je na oblast prišel Ludvik XV (1710-1774), ki je Francijo kot državo uničil. Vladal je brez prvega ministra, izgubljal ugled, strateško premoč, se zadolžil, ker je vse zapravil za ljubice.

Ludvik XVI (1774-1789) je podedoval razmajano državo, vendar se je vseeno odločil za podporo Američanom v vojni za neodvisnost in totalno porušil vsa denarna razmerja. Vse koristne ministre (npr. Necker), ki bi lahko popravili stanje je odstavil ali pa se je dvignila aristokracija. Plemstvo in meščani so bili zgroženi nad kraljevo nemočjo. Zelo nepopularna je bila njegova žena (najmlajša hčerka Marije Terezije) Marije Antoniette, ki je skupaj z njim živela razkošno življenje.

Leta I789 so bili v Parizu sklicani generalni stanovi. Pokazala so se nasprotja med 1, 2 in 3 stanom. Predstavniki treh stanov, duhovščine, plemstva in tretjega stanu iz vse Francije, so se zbrali v Versaillesu. Predstavniki tretjega stanu – premožno meščanstvo in kmeti so zahtevali, da se razlikovanje v stanovih odpravi in da se državni stanovi spremenijo v narodno skupščino. Po skoraj mesec dni dolgih razpravljanjih je moral kralj popustiti. Oklicali so Ustavodajno narodno skupščino in v njej zbrane poslance razglasili za predstavnike francoskega ljudstva. Kralj ni več vladal sam, absolutizma in stare stanovske ureditve je bilo konec. Francija je dobila parlament, ki je začel pripravljati ustavo.

Na poskus Ludvika XVI, da bi oblast spet sam vzel v svoje roke, so pariški meščani odgovorili z oboroženo vstajo. Uporniki so 1789 napadli osovraženo srednjeveško trdnjavo Bastiljo, v katero so francoski kralji zapirali svoje nasprotnike, in jo porušili. Padec je pomenil zlom starega režima. V Parizu so ustanovili mestno vlado – komuno in narodno gardo, saj je kralj še poveljeval vojski. Kralju ni preostalo drugega kot da spet potrdi zahteve meščanstva. Plemiči in vojaški časniki pa so začeli zapuščati Francijo. Revolucionarno meščanstvo je zavzemalo stare mestne uprave, ustanavljalo garde, razcvetela se je svobodna tiskana beseda. Narodna skupščina se je na kmečki pritisk odrekla davščinam in denarnim privilegijem, tlaki. Odpravila je osovražene fevdalne odnose. Kralj ni hotel podpisati Deklaracije o pravicah človeka in državljana, ker bi to pomenilo pristanek na ustavno monarhijo. Osnova deklaracije: individualistično naravno pravo - vsak človek ima prirojene, neodtujljive pravice: osebna svoboda, osebna varnost, pravica do privatne lastnine, pravica do upora proti zatiranji, svoboda govora,tiska,vesti, političnega združevanja. Lačno prebivalstvo ga je prisililo, da je oddal vso svojo hrano ter se preselil v Pariz. Prisilili so ga, da je sprejel odloke o podržavljenju cerkvenega premoženja in zakona o duhovščini. Leta 1791 je skušal pobegniti, ujeli so ga – izgubil je ugled. V narodni skupščini so nastajali klubi: aristokrati, monarhisti, ustavna stranka, demokrati, jakobinski klub in klub kordeljerjev. Uvedli so politično svoboščino, omejeno z letnimi dohodki, svobodno gospodarsko dejavnost, z dobičkom naj bi posameznik poljudno razpolagal. Preoblikovali so davčno, sodno in lokalno upravo in razglasili versko strpnost. Nastajajočo ustavo je kralj moral potrditi in 1791 je postala ustavna kraljevina. Novoizvoljena zakonodajna skupščina se je razdelila na monarhistično desnico, sredino in republikansko levico. Soočili so se z kmečkimi in mestnimi nemiri pa tudi s protirevolucionarnimi nastopi. Leta 1792 je prišlo do vojne med Francijo in Nemčijo, Prusijo in Avstrijo. Vojna je trajala kar 23 let, vmes je kraljica državo izdala in razkrila vse vojaške načrte. Vojaška katastrofa je peljala do ljudske vstaje. Narodna skupščina je odstavila kralja, sklicala Narodni konvent za sestavo ustave in imenovala vlado. Vojska je nato odbila Pruse in osvojila sever države. Narodni konvent je ustanovil francosko republiko, kralja in kraljico pa so obglavili.

V mesecih po uvedbi republike je prebivalstvo doživljalo hudo lakoto, grozili so upori v provincah in tuje armade, vojaška katastrofa na severu, močan upor v Vendee. V konventu je prihajalo do sporov. Nastopilo je obdobje diktature.

Robespierre je hotel neusmiljeno zatreti vsakršno protirevolucionarno gibanje. Z ukrepom »suma« je število na hitro uprizorjenih procesov na sodišču, usmrtitev in aretacij hitro naraščalo. Revolucionarno moč so okrepili z uvedbo novega republikanskega koledarja in poskusi skorajda popolne odprave krščanske vere. Splošni nabor vojske se je obrestoval, ker so odbili Pruse, Angleže, Nizozemce, Špance in ukrotili Vendeji. Robespierre je odstranil vse nasprotnike. Giljotina je delala celo noč. Leta 1794 ga je konvent vrgel s položaja predsednika in ga usmrtil.

**4. PRIHOD NAPOLEONA**

Napoleonova življenjska pot se je začela v Ajacciu na Korziki 15. avgusta 1769. Bil je sin uradnika – pravnika. Njegova plemiška družina podpira Francijo, zato se morajo preseliti v Francijo. Med leti 1779 do 1784 se je šolal na vojaški akademiji v Parizu. Z zasedbo pristanišča Toulon je postal brigadni general. 1796 mu je bilo zaupano vodenje armade na severnem italijanskem bojišču. Tam je izgnal Avstrijce in ustanovil Cisalpinsko republiko. Avstrijci so hitro podpisali premirje. Osvojil je tudi nekaj slovenskega ozemlja. Zavzel je severno Italijo, vkorakal je tudi v Rim. Z zasedbo Egipta je omajal oblast Angležev v Sredozemlju in Indiji. Vendar so mu Angleži uničili zasidrano ladjevje. Sovražnice Francije so bile Turčija, Rusija, Anglija in Avstrija. Tvorile so koalicijo proti Napoleonu. Do leta 1802 je premagal združene nasprotnike.

**5. OBDOBJE VLADARJA**

Po neuspehu v [Egiptu](http://sl.wikipedia.org/wiki/Egipt) ([Angleži](http://sl.wikipedia.org/wiki/Angle%C5%BEi) so jih premagali v pomorski bitki pri [Abukirju](http://sl.wikipedia.org/wiki/Abukir) in mu preprečili zasedbo Egipta) se je Napoleon vrnil v Francijo, izvedel [državni udar](http://sl.wikipedia.org/wiki/Dr%C5%BEavni_udar), odstavil direktorij in razglasil, da je francoska revolucija končana.

Leta 1799 je postal prvi konzul Francije (funkcija je postala dosmrtna), leta [1804](http://sl.wikipedia.org/wiki/1804) pa se je razglasil za cesarja Francozov; s cesarskim nazivom je skušal pokazati, da bo nadaljeval tradicijo [Karla Velikega](http://sl.wikipedia.org/wiki/Karel_Veliki) in [rimskih cesarjev](http://sl.wikipedia.org/w/index.php?title=Rimski_cesarji&action=edit&redlink=1). Državna uprava je postala v celoti centralizirana. Vse odnose je urejal Napoleonov civilni zakonik ([code civil](http://sl.wikipedia.org/wiki/Code_civil) oz. [code Napoleon](http://sl.wikipedia.org/wiki/Code_civil)), vseboval je 2251 členov, ki so določali [enakopravnost](http://sl.wikipedia.org/w/index.php?title=Enakopravnost&action=edit&redlink=1), svobodo, [versko strpnost](http://sl.wikipedia.org/w/index.php?title=Verska_strpnost&action=edit&redlink=1), nedotakljivost zasebne lastnine, odpravo [fevdalnih](http://sl.wikipedia.org/w/index.php?title=Fevd&action=edit&redlink=1) pravic in druga načela [francoske revolucije](http://sl.wikipedia.org/wiki/Francoska_revolucija). Mir je naredil tudi tam, kjer ga ni bilo. Utrdil je državno valuto, reformiral davčno politiko, dosegel konkordat z Rimom, prenovil je šolstvo.

Njegovi sorodniki so vodili Italijo, Neapeljsko kraljestvo, Nizozemsko, Vestfalijo, Toskano, Španijo, Vatikansko državo…. V Nemčiji je ustanovil Rensko zvezo in povezal vse fevdalne državice, Rusijo je spremenil v zaveznika, na Poljskem je ustanovil Varšavsko kneževino. Najmanj je imel vpliva na Balkanu (samo Ilirske province), kjer je leta 1806 uničil Dubrovniško republiko.

Avstrija je združila zaveznike in bila leta 1810 spet hudo poražena – morala je podpisati ponižujočo mirovno pogodbo. Napoleon se je kmalu poročil z hčerko avstrijskega cesarja in to je prineslo zavezništvo z Avstrijo. Večji problem je predstavljala Španija, saj je po odstavitvi domačega kralja izbruhnila vstaja. »Pirenejska vojna« med leti 1807-1814 je s pomočjo Angležev pomenila velik neuspeh. Leta 1812 je Rusija preklicala zavezništvo. Napoleon se skupaj z Avstrijci dogovori za napad (Avstrijci so se med tem že dogovarjali za ponovno zavezništvo proti Napoleonu). Največja vojaška sila (675000 vojakov, imenovana Velika armada) do tedaj se je odpravila v Rusijo, kjer so zaradi slabe organiziranosti oskrbovanja, mraza, podhranjenosti večinoma pomrli. Rusija jim je prepustila Moskvo in jo tik pred umikom zažgala.

**5.1 Ilirske province**

Leta 1809 Napoleon zmaga pri Wagramu (pri Dunaju) in z mirom ustanovi novo državno tvorbo – Ilirske province. Segale so od zgornje Drave do obal Črne gore (od Koroške do Boke Kotorske). Že prej je osvojil in ukinil Dubrovniško republiko. To skupino dežel je pridružil Franciji, dobile so francosko zastavo in cesarski grb. Oblasti v provincah so podredili francoskim ministrom in vrhovnemu sodstvu v Parizu.

Z Ilirskimi provincami je Napoleon želel gospodarsko oslabiti Avstrijo, jo odrezati od Jadrana in stopnjevati celinsko zaporo Anglije. Na položaj generalnega guvernerja je zaporedoma imenoval tri visoke častnike. Pomagali so jim se intendant za finance, komisar za pravosodje, poveljnik mornarice in blagajnik. Vsako provinco so razdelili na več distriktov, te pa na kantone in komune – velike občine z župani ali sindikti na čelu.

Nova oblast je zmanjšala podložniške obveze do zemljiških gospodov. Zaradi zavlačevanja z obljubljeno odpravo fevdalnih odnosov je prihajalo do uporov. Kmetom so celo nalagali delovno obveznost za gradnjo cest. Oblast je odvzela še zadnje sodnoupravne pravice plemstva, odpravila deželne stanove in vse državljane izenačila pred zakonom - Napoleonov zakonik. Državljane je sodno obdavčila in izvedla reforme vojaške službe. Vse zakone so izdajali v slovenščini, naložili so jim vojaško odškodnino in zaradi padanja vrednosti denarja ustanovili francoske franke. Pretrgale so se trgovske poti med Trstom in Dunajem ter Anglijo. Trgovci in obrtniki so nazadovali, z njimi pa tudi vse neagrarne dejavnosti. Trst je izgubil na pomenu , pričel je propadati.

Guverner Marmont je izdal odlok za osnovne šole in gimnazije o pouku v »deželnem jeziku«. Valentin Vodnik je napisal skoraj vse učbenike, »Ilirija oživljena«, prvo slovnico Pismenost ali gramatiko. Zavzemal se je za postopno zbliževanje hrvaščine in slovenščine. V Ljubljani je bila ustanovljena akademija, v Gradcu pa so ustanovili študij slovenščine.

Konec Ilirskih provinc je bil leta 1813, ko si je Avstrija ponovno priključila ozemlje, večino novosti pa ukinila.

**6. OSVAJANJA**

Napoleonova težnja po prevladi nad sosednjimi državami se je pokazala že pred letom [1800](http://sl.wikipedia.org/wiki/1800), v pomoč mu je bila popolnoma vdana vojska. Začel je v Italiji, z zmago nad Avstrijo, [Prusijo](http://sl.wikipedia.org/wiki/Prusija) in [Rusijo](http://sl.wikipedia.org/wiki/Rusija) je Napoleon razbil protifrancoske povezave evropskih držav; leta [1806](http://sl.wikipedia.org/wiki/1806) je razpustil [Nemško cesarstvo](http://sl.wikipedia.org/wiki/Nem%C5%A1ko_cesarstvo), nemške državice (razen Avstrije in Prusije) pa povezal v rensko zvezo. Avstrijo je oslabil in z ustanovitvijo [Ilirskih provinc](http://sl.wikipedia.org/wiki/Ilirske_province) ([1809](http://sl.wikipedia.org/wiki/1809)) odrezal od morja. Odkrita nasprotnica Francije ostaja le [Velika Britanija](http://sl.wikipedia.org/wiki/Zgodovina_Velike_Britanije), ki je imela močno ladjevje, leta [1805](http://sl.wikipedia.org/wiki/1805) ([vojna tretje koalicije](http://sl.wikipedia.org/w/index.php?title=Vojna_tretje_koalicije&action=edit&redlink=1)) je [admiral](http://sl.wikipedia.org/wiki/Admiral) [Nelson](http://sl.wikipedia.org/w/index.php?title=Admiral_Nelson&action=edit&redlink=1) (ena najznamenitejših [pomorskih bitk](http://sl.wikipedia.org/w/index.php?title=Pomorske_bitke&action=edit&redlink=1)) pri Trafalgarju uničil francosko mornarico. Zato se je Napoleon odločil za celinsko zaporo - prepoved trgovanja evropskih držav z Anglijo. S časoma se je v Evropi kazal vse večji upor proti Napoleonovi vladavini. Leta [1812](http://sl.wikipedia.org/wiki/1812) se je Napoleon odločil za napad na [Rusijo](http://sl.wikipedia.org/wiki/Rusija), ker je vse pogosteje kršila celinsko zaporo z Anglijo; pri [Borodinu](http://sl.wikipedia.org/wiki/Borodin) blizu [Moskve](http://sl.wikipedia.org/wiki/Moskva) je prišlo do bitke, v kateri je sicer Napoleon zmagal, toda Rusi so se iz Moskve že prej umaknili. Napoleon je zasedel prazno mesto; v Moskvi je tedaj izbruhnil požar (podtaknjen z ruske strani), tako da Francozi v mestu niso mogli preživeti zime in so se morali umakniti. Napoleon je imel odprti kar dve vojni fronti, na vzhodu in v Španiji. Leta 1813 je v »bitki narodov« močno izgubil, saj so zavezniki prišli do Pariza. Napoleon je bil izgnan, nazaj je prišel Ludvik XVIII, a tudi on ni znal pomagati Franciji. Leta 1815 se je Napoleon vrnil, ampak ljudem so vojne že presedale. Zavezniki so se ponovno združili (že sedma tako imenovana koalicija) Prusi in Avstrijci ga premagajo. Vrne se Ludvik XVIII in obnovi ustavno monarhijo.

**7. KONEC**

Poraz v Rusiji je spodbudil druge evropske narode k uporu. Leta [1813](http://sl.wikipedia.org/wiki/1813) je pri [Leipzigu](http://sl.wikipedia.org/wiki/Leipzig) prišlo do [bitke narodov](http://sl.wikipedia.org/w/index.php?title=Bitka_narodov&action=edit&redlink=1), v kateri je francoska vojska doživela poraz. Napoleona so izgnali na sredozemski otok [Elbo](http://sl.wikipedia.org/wiki/Elba). Leta [1815](http://sl.wikipedia.org/wiki/1815) je s pomočjo francoskega ljudstva Napoleon pobegnil in se odločil za nov pohod na Pariz. Pri kraju [Waterloo](http://sl.wikipedia.org/wiki/Waterloo) (današnja [Belgija](http://sl.wikipedia.org/wiki/Belgija)) se je spopadel z zavezniško vojsko pruskih in angleških vojakov, vendar je ponovno doživel poraz (vojvoda [Wellington](http://sl.wikipedia.org/wiki/Wellington)). Po tem dogodku so ga izgnali na oddaljeni otok [Svete Helene](http://sl.wikipedia.org/wiki/Sveta_Helena), kjer je zastražen živel do svoje smrti 5. maja leta [1821](http://sl.wikipedia.org/wiki/1821) in narekoval svoje burne spomine.

**8. LITERATURA**

Abel Christopher: Ilustrirana zgodovina sveta. Mladinska knjiga, Ljubljana, 1996.

Bihalji-Merin O, Blagojević B, Gligorić V, Davidović R, Djuričić I, Milenković D.:

Mala splošna enciklopedija. Državna založba Slovenije, Ljubljana, 1975.

Harry Judge: Oxfordova enciklopedija zgodovine. Državna založba Slovenije, Ljubljana, 1993.

Günther Böing: Svetovna zgodovina. Cankarjeva založba, Ljubljana, 1981.

Stane Mažgon: Velika ilustrirana otroška enciklopedija. Mladinska knjiga, Ljubljana, 2001.

**Spletne strani:**

1. <http://sl.wikipedia.org/wiki/Napoleon>
2. http://[www.mladinska.com](http://www.mladinska.com)
3. <http://images.google.si/images>
4. <http://www.zgodovina.org>